Ullstasjon

En ullstasjon er et sted der saueholdere (det vil si eiere av tamsau) kan levere inn ull etter saueklippingen. På ullstasjonen blir ullen sortert etter kvalitet, klassifisert og veid. Deretter kan saueholderen hente ullen ut igjen, eller velge å selge ullen til ullstasjonen. Ullstasjonen videreselger innkjøpt ull til virksomheter som prosesserer den, for eksempel ved å karde og spinne den til garn.

Ullstasjoner i Norge 
Per 2023 finnes det 11 ullstasjoner i Norge, med følgende beliggenhet:

 Rudshøgda (Innlandet) – drevet av Nortura
 Gol (Viken) – drevet av Norilia
 Forus (Rogaland) – drevet av Nortura
 Hommersåk (Rogaland) – drevet av Fatland
 Sandeid (Rogaland) – drevet av Nortura
 Ølen (Rogaland) – drevet av Fatland
 Førde (Vestland) – drevet av Nortura
 Malvik (Trøndelag) – drevet av Nortura
 Bjerka (Nordland) – drevet av Nortura
 Målselv (Troms og Finnmark) – drevet av Nortura

Klassifisering av ull 
Norsk ull klassifiseres etter Norsk ullstandard, som per 2020 er inndelt i 16 klasser. Fagpersonene som utfører dette arbeidet kalles ullklassifisører. For å kvalifisere seg til dette yrket må man avlegge én skriftlig og én praktisk prøve, etter å ha fått opplæring ved en ullstasjon gjennom alle årets sesonger. De fleste har hatt en læretid på rundt to år før de går opp til klassifisøreksamen.

Referanser 

Ull